Для падвядзення вынікаў вызначана камісія ў складзе аўтарытэтных спецыялістаў. Сярод іх і прадстаўнікі Цэнтра павышэння кваліфікацыі кіруючых работнікаў і спецыялістаў Стаўбцоўскага райсельгсхарчу, якія навучаюць розным прафесіям, у тым ліку і тым, якія звязаны з апрацоўкай глебы. Звычайна, трактарыст шчыруе ў полі адзін, а тут, на конкурснай дзялянцы, разам з ім знаходзіцца аграном або інжынер з гаспадаркі. Спецыялістаў запрасілі невыпадкова – каб яны таксама вучыліся, пераймалі ад калег навыкі і майстэрства.